
1. RSU ĪPAŠUMU APDROŠINĀŠANA

1.1. [bookmark: _Hlk176509631]APDROŠINĀŠANAS PERIODS
12 mēneši.
1.2.    APDROŠINĀMIE OBJEKTI
1.2.1. Apdrošināt paredzēts Tehniskās specifikācijas 1. pielikumā (RSU īpašumu saraksts) minēto nekustamo īpašumu un tajā esošo kustamo īpašumu.
1.2.2. Apdrošināmais objekts – Nekustamais īpašums - ēka ietver:
1.2.2.1. visus konstruktīvos elementus un to sastāvdaļas, ieskaitot jumta un pagraba konstrukcijas, kāpnes, liftus, eskalatorus, sienas, ieskaitot iekšējo un ārējo apdari, durvis, vārtus, logus un stiklojumu (logiem, durvīm, stiklotas sienas, vitrīnas, t.sk. uzlīmes stiklam vai apdrukas, stiklojumu no krāsaina stikla u.tml.), un citus projektā vai inventarizācijas lietā (kadastrālās uzmērīšanas lietā) minētos un izbūvētos objektus; 
1.2.2.2. ēkas ekspluatācijai izmantojamās inženiertehnisko komunikāciju sistēmas: apkures un dzesēšanas sistēma (t.sk. radiatori, sūkņi, stacionāras krāsnis, apkures katli, dūmvadi u.c.), ventilācijas un gaisa kondicionēšanas sistēma (t.sk. ēkas ārpusē piestiprinātās iekārtas), ūdens un kanalizācijas sistēma (t.sk. boileri, caurplūdes sildītāji, sūkņi, filtri, santehnika, u.tml.), elektroinstalācija, komunikāciju un sakaru sistēmas, apsardzes un ugunsdrošības signalizācijas sistēmas, t.sk. pie ēkas piestiprinātas videonovērošanas kameras, saules paneļi un kolektori – gan ēkai piestiprinātie, gan tie, kas atrodas RSU piederošajā nekustamajā īpašumā (teritorijā), ēkā un pie ēkas fiksētas ūdens notekas, kā arī citas ēkas ekspluatācijai funkcionāli nepieciešamās inženiertehniskās komunikācijas, ieskaitot apkures, naftas, gāzes un tvaika caurules un elektriskos kabeļus, kas atzarojas no apdrošinātā nekustamā īpašuma līdz pieslēgumam pie maģistrālajiem tīkliem un par kuru ekspluatāciju un remontu ir atbildīgs objekta īpašnieks;
1.2.2.3. aprīkojumu, kas atrodas ēkas ārpusē un ir piestiprināts pie ēkas ārējām konstrukcijām: ugunsdrošības kāpnes, apgaismojums, karogu ieliktņi, masti, markīzes, ārējās žalūzijas, reklāmas izkārtnes, informatīvas norādes, jumtiņi virs durvīm, vides mākslas objekti un piemiņas objekti, kā arī ēkas dekoratīvos elementus, t.sk. vitrāžas, panno, piemiņas plāksnes, u.c., kas piestiprināts pie ēkas;
1.2.2.4. teritorijas labiekārtojumu – stacionāri uzstādīti soliņi, galdi, nožogojums, vārti, barjeras, laukumi, pievedceļi, teritorijas apgaismojums, karogu masti, tilti, bērnu rotaļu laukumi, sporta laukumi, tribīnes un vingrošanas rīki, velostatīvi, automašīnu novietnes gan ar, gan bez elektrouzlādes stacijām, ceļa zīmes, nojumes, t.sk. atsevišķi stāvošas un no dažādiem materiāliem, reklāmas izkārtnes, dekoratīvi ainavu arhitektūras elementi, ar visām to palīgierīcēm (piemēram, strūklakas sūknis), utt.
1.2.3. Apdrošināmais objekts – Kustamā īpašuma kopums ietver:
1.2.3.1. biroja tehniku;
1.2.3.2. mēbeles, inventāru, mācību aprīkojumu, sporta zāļu aprīkojumu un inventāru, grāmatas un bibliotēku fondus, mūzikas instrumentus, t.sk. klavieres Concert grand piano model D-274 Steinway&Sons un  Ērģeles (digitālās) Johannus Ecclesia D-450 RSU;
1.2.3.3. [bookmark: _Hlk173844962][bookmark: _Hlk202527573]saimnieciskajā darbībā izmantojamas iekārtas un mehānismus (t.sk. mazo traktortehniku un tās papildaprīkojumu, ja tā nav reģistrējama CSDD vai VTUA Latvijas Republikā noteiktajā kārtībā), kā arī medicīnas un laboratorijas iekārtas.
1.2.3.4. elektroniskās iekārtas un preces, wi-fi nodrošinošās iekārtas;
1.2.3.5. [bookmark: _Hlk173851087]gleznas, skulptūras, antikvārus priekšmetus (antīki priekšmeti ar māksliniecisku vērtību), dejošanas un teātra tērpus, mantijas, RSU amata ķēdes, t.sk. no dārgmetāliem, darba instrumentus, kuru sastāvā ir dārgmetāli, karogus un karogu kopijas, vimpeļus, kausus, priekšmetus ar māksliniecisku vērtību (dekorācijas, fotogrāfijas, u.c.), RSU Anatomijas muzeja un RSU muzeja vēstures krājuma īpašumus, mākslas priekšmetus gan ar grāmatvedības uzskaitē noteikto vērtību, gan kuriem ir noteikta vērtība, t.sk. gobelēnus Georgs Barkāns “Vienradža stāsts”, 1985 – 1990.g., gobelēns/ vilna / autortehnika, 3,5 x 7,59 m, no 3 daļām ( 3,5 m x 2,21 m, 3,5 m x 3,08 m, 3,5 m x 2,30 m) kas savstarpēji sašūtas kopā. Gobelēna tapšanas laiks ir no 1985 līdz 1990. gadam. Vērtība: 31 878 Eur. un Ruta Bogustova, triptihs : “Liedags”, 1985., sintētika/autortehnika, 108 x 105 cm, “Sigulda”, 1986., sintētika / autortehnika, 180 x 120 cm, “Liedags”, 1986., sintētika/autortehnika, 106 x 130 cm, vērtība ir 4000 Eur. Darbi ierāmēti – vara krāsas rāmjos ar dekoratīvu švīkājumu, vērtībā 600 Eur.;
1.2.3.6. apdrošināts ir kustamais īpašums un inventārs, kas reģistrēts apdrošinājuma ņēmēja/apdrošinātā grāmatvedības uzskaitē, vai ir nodots apdrošinājuma ņēmēja/apdrošinātā valdījumā uz kādas vienošanās pamata un atrodas Nolikumam pievienotajā objektu sarakstā norādītajos apdrošināšanas objektos – nekustamajos īpašumos;
1.2.3.7. moduļu tipa auditorijas kopā ar inženierkomunikācijām – elektrības sistēmu, ventilācijas sistēmu, apkures radiatoriem, kas atrodas RSU nožogotā teritorijā pie apdrošinātā nekustamā īpašuma - saliktas un izjauktas. Šobrīd noliktas uz asfaltēta laukuma Cigoriņu ielā 3, Rīgā. Polises perioda laikā tiks pārvietotas uz citu RSU valdījumā esošas ēkas teritoriju;
1.2.3.8. uzticētais kustamais īpašums, piemēram, ūdens un kafijas un tirdzniecības automāti ēku iekšpusē, atkritumu tvertnes, kas atrodas ārpus ēkām;
1.2.3.9. [bookmark: _Hlk202525773][bookmark: _Hlk204298444]materiāli, vielas zinātniskajam darbam, t.sk. bioloģiskie materiāli, reaģenti, organismi (vīrusi, baktērijas, sēnītes u.tml.), kas ir brīvi nopērkami un ir grāmatvedības uzskaitē.
1.3.  APDROŠINĀJUMA SUMMAS
1.3.1. [bookmark: _Hlk204298538] Nekustamo un kustamo īpašumu paredzēts apdrošināt tā atjaunošanas vērtībā pēc pirmās kārtas apdrošināšanas principa, bet to īpašumu, kura nolietojums pārsniedz pretendenta noteikto nolietojuma procentu, paredzēts apdrošināt objekta faktiskajā vērtībā.
1.3.2. [bookmark: _Hlk83117490]Pirmā riska apdrošinājuma summu nekustamajam īpašumam nosaka pretendents un tā nedrīkst būt zemāka par EUR 30 000 000,00 (trīsdesmit miljoni euro). 
1.3.3. Ar pirmo risku tiek saprasts apdrošināšanas atlīdzības princips saskaņā ar kuru apdrošināšanas sabiedrība atlīdzina zaudējumus vai bojājumus līdz apdrošināšanas polisē norādītajai apdrošinājuma summai, nepiemērojot noteikumus par zemapdrošināšanu. Pirmā riska apdrošinājuma summa nevar būt vairāku apakšlimitu kopsumma. Pretendents nedrīkst piemērot zemapdrošināšanu Apdrošināšanas līguma likuma 46. panta noteiktajā kārtībā. 
1.3.4. Ēkās un telpās esošo kustamo īpašumu, mantu (sask. ar 1.2.3. punktu) paredzēts apdrošināt tā aizvietošanas vērtībā pēc pirmās kārtas apdrošināšanas principa, ar pirmā riska apdrošinājuma summu, kas nedrīkst būt zemāka par EUR 5 000 000,00 (pieci miljoni euro). 
1.3.5. Pretendents atlīdzina zaudējumus saskaņā ar atjaunošanas vai faktisko vērtību atbilstoši piedāvātajam nolietojuma slieksnim: 
1.3.5.1. Atjaunošanas vērtībā apdrošinātiem objektiem zaudējumi tiek atlīdzināti pilnā apmērā apdrošināšanas summas ietvaros (atskaitot pašrisku);
1.3.5.2. [bookmark: _GoBack]Faktiskā vērtībā apdrošinātiem objektiem atlīdzības apmērs par bojāto ēku vai tās daļu tiek aprēķināts ņemot vērā tās faktiski konstatēto nolietojumu apdrošināšanas gadījuma iestāšanās brīdī (atjaunošanas izdevumi tiek samazināti par faktiskā nolietojuma apmēru) pie nosacījuma, ka nolietojums pārsniedz 40% (četrdesmit procentus) vai vairāk, ja Pretendents Tehniskajā piedāvājumā norādījis augstāku nolietojuma slieksni;
1.3.5.3. Ja bojāts azbesta šīfera jumta segums, tad apdrošināšanas atlīdzības aprēķināšanai tiek izmantotas jumta atjaunošanas izmaksas ar bitumena viļņotām jumta loksnēm (piemēram, ОNDULINE PP CLASSIC),  visā jumta plaknes apjomā, kurā radies bojājums;
1.3.5.4. Ja bojāta tikai atsevišķa telpa, atsevišķa ēkas daļa vai konstrukcija, tad ņem vērā nolietojumu apdrošināšanas gadījuma iestāšanās brīdī tikai bojātajai telpai, ēkas daļai vai konstrukcijai.
1.3.6. Iepirkuma Tehniskās specifikācijas 1.pielikumā – īpašumu saraksts norādītās atsevišķās katra objekta orientējošās atjaunošanas vērtības ir norādītas informatīvos nolūkos kopējās īpašuma vērtības apzināšanai un nevar būt saistošas apdrošināšanas atlīdzības apmēra noteikšanā vai ierobežošanā.
1.3.7. Pretendents piedāvā apdrošināšanu visiem apdrošināmiem objektiem, neizslēdzot kādu objektu grupu ar ierobežojumiem, vai papildu ierobežojošiem nosacījumiem, apakšlimitiem, ja vien tas nav atļauts šajā specifikācijā.

1.4. APDROŠINĀMIE RISKI
1.4.1. [bookmark: _Hlk173852380]Apdrošināšanas objekti jāapdrošina VISIEM RISKIEM (t.i. apdrošināšanas līgumā kā apdrošinātais risks ir jāparedz visi apdrošināšanas objektam nodarītie pēkšņie un neparedzētie zaudējumi vai bojājumi apdrošināšanas līguma darbības periodā, t. sk. bojājumi trešo personu prettiesiskas rīcības rezultātā moduļu tipa auditorijām, kas atrodas RSU nožogotā teritorijā pie apdrošinātā nekustamā īpašuma). 
1.4.2. Pretendents drīkst noteikt izņēmumus un ierobežojumus visu risku apdrošināšanā tikai saskaņā ar Iepirkuma nolikuma 3. pielikumu.  
1.4.3. Pretendents papildus var piedāvāt kādu no 3. pielikumā minētajiem segumiem, kā arī papildu segumus.
1.4.4. Pretendents piedāvā visu risku apdrošināšanu visiem apdrošināšanas objektiem, atsevišķi nenosakot ierobežojumus kustamajai mantai, izņemot gadījumus, kuros tas tiek pieļauts saskaņā ar šīs tehniskās specifikācijas noteikumiem. 
1.4.5. Pretendenta noteiktie izņēmumi un ierobežojumi visu risku segumā un piedāvātie papildu apdrošināšanas riski tiks vērtēti saskaņā ar Iepirkuma nolikuma 9.2. punktu. 
1.4.6. Apdrošināšanas līgumā ir jāparedz, ka papildus apdrošināšanas objekta atjaunošanas izmaksām tiek atlīdzinātas arī:
1.4.6.1. glābšanas, attīrīšanas, drupu novākšanas un būvgružu izvešanas darbu izmaksas ar atlīdzības limitu 10% no zaudējuma par katru apdrošināšanas gadījumu. Par glābšanas un attīrīšanas izdevumiem tiek uzskatīti:
- visi pieteiktie un pierādītie apdrošinātā saprātīgie izdevumi neatliekamai bojājumu novēršanai, zaudējumu samazināšanai un glābšanas pasākumiem, t.sk. pārvešanas un apsardzes izmaksas, pagaidu telpu nomas vai noliktavu pakalpojumu izmaksas izglābto mantu glabāšanai;
· visi pieteiktie un pierādītie ugunsdzēsības izdevumi, kas pamatoti radušies un nepieciešami, lai novērstu apdrošinātā īpašuma bojāeju vai samazinātu zaudējumus, izņemot darba samaksu un darba samaksai pielīdzināmos maksājumus;
· izmaksas par drupu novākšanu un attīrīšanas darbiem, kā arī bojātā apdrošinātā īpašuma aizvākšanu un iznīcināšanu, t.sk. nodošanu atkritumu poligonam, par iekārtu demontēšanu, ēku daļu izlaušanu, nojaukšanu vai atvērumu paplašināšanu;
1.4.6.2. izmaksas par arhitektu un projektētāju pakalpojumiem, lai atjaunotu bojāto īpašumu vismaz 10% no zaudējuma.
1.4.7. [bookmark: _Hlk173856474]Vairākās ēkās 2026.-2027. gadā plānots remonts. Polisē jānorāda, ka visu risku apdrošināšanas segums ir spēkā norādītajiem apdrošināšanas objektiem arī būvdarbu, t.sk. pārbūves vai remonta darbu dēļ, t.sk. tādu, kurus nepieciešams saskaņot būvvaldē. Piemaksa par ēku apdrošināšanu no būvdarbiem izrietošo risku dēļ jānorāda finanšu piedāvājuma (Iepirkuma nolikuma 5. pielikums) 3. punktā. Objekti, kuros paredzēti būvdarbi norādīti pielikumā RSU plānotie būvdarbi 2026. un 2027.gadā.
1.4.8. Apdrošināšanas segums pārnēsājamām biroja iekārtām un tehnikai tiek nodrošināts visā Latvijas teritorijā, ja iekārtu un tehnikas izmantošanas mērķis un specifika paredz to, ka pasūtītāja darbinieki to izmanto ārpus apdrošināšanas vietas, piemēram, mājās. Apdrošināšanas segums iekārtām un tehnikai ir noteikts tāds pats, kāds tas ir apdrošinātajās adresēs. Maksimālais atlīdzības limits ir EUR 5 000,00 (pieci tūkstoši euro) apdrošināšanas gadījumā un periodā kopā, ja apdrošināšanas gadījums notiek ārpus Tehniskās specifikācijas 1.pielikumā – īpašumu saraksts norādītajām adresēm. Pārnēsājamām biroja iekārtām un tehnikai atrodoties automašīnā,  apdrošināšana pret trešo personu prettiesisku rīcību ir spēkā tikai tad, ja tās atrodas slēgtā nodalījumā un nav redzamas caur logiem un durvīm.

1.5. PAPILDU PRASĪBAS
1.5.1. Veicot apdrošināšanas atlīdzības aprēķinu nekustamajam īpašumam, pretendents nedrīkst no apdrošināšanas atlīdzības atskaitīt nolietojumu, izņemot gadījumus, ja ēkas vai tās daļas nolietojums pārsniedz 40% (četrdesmit procentus) no atjaunošanas vērtības, vai to nolietojuma procentu, kādu pretendents ir piedāvājis iepirkumā. Ja ēkas nolietojums pārsniedz pretendenta piedāvāto nolietojuma slieksni, tad veicot apdrošināšanas atlīdzības aprēķinu, pretendents drīkst no apdrošināšanas atlīdzības atskaitīt nolietojumu.
1.5.2. Apdrošināšanas segumam jābūt spēkā arī attiecībā uz bojājumiem jebkurai Tehniskās specifikācijas 1.pielikumā norādītajai ēkai būvdarbu un remonta darbu dēļ, ja šādu darbību veikšanai nav nepieciešams saskaņojums būvvaldē.
1.5.3. Ēku stiklojums tiek apdrošināts bez atsevišķas virsmas laukuma ierobežojuma.
1.5.4. Pretendentam nav tiesību atteikt zaudējumu atlīdzības izmaksu vai to samazināt gadījumā, ja apdrošināšanas gadījuma iestāšanās vai zaudējuma apmērs nav saistīts ar VUGD priekšrakstā minēto pasākumu savlaicīgu neizpildi. 
1.5.5. [bookmark: _Hlk143815771]Saskaņojot ar Pretendentu, Pasūtītājs drīkst atjaunot īpašumu, izmantojot cita veida konstrukcijas vai tehnoloģiskos risinājumus un/vai atjaunot īpašumu citiem darbības mērķiem un/vai citā vietā, kā tas bija pirms apdrošināšanas gadījuma. Tomēr apdrošināšanas atlīdzības apmērs drīkst nepārsniegt to atlīdzības apmēru, kas būtu izmaksāts, ja apdrošinātais būtu atjaunojis, aizvietojis īpašumu lietojot tāda paša veida konstrukcijas, tehnoloģijas, atjaunojot īpašumu tādiem pašiem izmantošanas mērķiem, kā tas bija apdrošināšanas gadījuma iestāšanās brīdī. 
1.5.6. Apdrošināmā objekta nenodošana ekspluatācijā nevar būt par iemeslu apdrošināšanas atlīdzības atteikumam, izņemot gadījumus, kad negadījumam ir cēloņsakarība ar ēkas nenodošanu ekspluatācijā (nav ievēroti drošības normatīvi).
1.5.7. Apdrošināšanas aizsardzība ir spēkā arī tad, ja apdrošināšanas gadījums ir iestājies Rīgas Stradiņa universitātes darbinieka, izņemot vadību, vai audzēkņa, vai nomnieka ļaunprātīgas rīcības un/vai rupjas neuzmanības dēļ.
1.5.8. Par trešo personu apdrošināšanas līguma izpratnē tiek uzskatīta jebkura fiziska vai juridiska persona, izņemot Rīgas Stradiņa universitātes vadību – rektors, prorektori, direktori, nodaļu un departamentu vadītāji, par darba drošību un ēku ekspluatāciju atbildīgie darbinieki. Pārējās fiziskās personas, kurām ar Rīgas Stradiņa universitāti, pastāv darba attiecības, sadarbības līgumu attiecības, īres, nomas attiecības, kā arī studiju līgumu attiecības, tiek uzskatītas par trešajām personām.
1.5.9. Apdrošināšanas atlīdzību nedrīkst atteikt vai samazināt, ja apdrošināšanas gadījums iestājies  vieglas neuzmanības dēļ.
1.5.10. Pretrunu gadījumā starp apdrošināšanas sabiedrības noteikumiem un tehnisko specifikāciju, noteicošais ir tehniskajā specifikācijā rakstītais.
1.5.11. Jebkura papildu ierobežojuma noteikšana, kas pasliktina Tehniskajā specifikācijā noteiktās prasības, nav pieļaujama. 
1.5.12. Ja remontdarbu tāme pēc apdrošināšanas gadījuma nepārsniedz EUR 1 000,00 (viens tūkstotis euro), Pasūtītājs ir tiesīgs veikt remontu, negaidot Pretendenta akceptu.
1.5.13. Pretendents nodrošina iespēju apdrošināšanas polisē iekļaut papildu apdrošinātos objektus, kas pēc savas specifikācijas būtiski neatšķiras no apdrošinātajiem objektiem, bez papildu prēmijas, ja apdrošināšanas objektu atjaunošanas vērtība nepārsniedz 10 % (desmit procentus) no polisē esošo apdrošināšanas objektu atjaunošanas kopējās vērtības. 
1.5.14. Ja pasūtītājs nav paziņojis pretendentam par jauna objekta pievienošanu polisei, apdrošināšanas segums jaunajā adresē automātiski stājas spēkā no dienas, kad pasūtītājs likumīgi pārņem īpašumu savā lietojumā, valdījumā, īpašumā, atkarībā no tā, kurš datums ir agrāks, ievērojot šī nolikuma apdrošināmo objektu specifiku un beidzas 3 mēnešus pēc šī datuma. Šo 3 mēnešu laikā pasūtītājam jāpaziņo apdrošinātājam par jauno objektu. Maksimālais atlīdzības limits par bojājumu novēršanu nepaziņotajam īpašumam ir EUR 100 000,00 (viens simts tūkstoši euro) apdrošināšanas gadījumā un periodā kopā. 

1.6. PAŠRISKS
1.6.1. [bookmark: _Hlk145944659]Pašrisks par katru apdrošināšanas gadījumu nav lielāks par EUR 300,00 (trīs simti euro).
1.6.2. Pašrisks uguns riskam koka ēkām ir kāds no sekojošiem variantiem:
1.6.2.1. [bookmark: _Hlk145944687]pašrisks koka ēkām ir tāds pats kā citiem apdrošināšanas objektiem EUR 300,00 (trīs simti euro);
1.6.2.2. 5% no zaudējuma, bet ne mazāk kā EUR 500,00 (pieci simti euro);
1.6.2.3. 10% no zaudējuma, bet ne mazāk kā EUR 1 000,00 (viens tūkstotis euro).
1.6.3. Pašrisks krusas radītajiem bojājumiem saules paneļiem ir kāds no sekojošiem variantiem:
1.6.3.1.	pašrisks ir tāds pats kā citiem apdrošināšanas objektiem EUR 300,00 (trīs simti euro);
1.6.3.2.	10% no zaudējuma, bet ne mazāks kā 300 EUR (trīs simti euro);
1.6.3.3.	20% no zaudējuma, bet ne mazāks kā 300 EUR (trīs simti euro).
1.6.4. Ja zaudējums ir nodarīts vairākām Ēkām vienā apdrošināšanas gadījumā, jāpiemēro viens pašrisks. Ja zaudējumi vai bojājumi ir radušies vienas vētras, krusas un/vai zemestrīces rezultātā nepārtrauktu 72 stundu laikā Latvijas Republikas teritorijā un tā rezultātā ir bojāti vairāki apdrošināšanas objekti, kas iekļauti vienā apdrošināšanas polisē, tas tiek uzskatīts par vienu apdrošināšanas gadījumu. Aprēķinot apdrošināšanas atlīdzību tiek ieturēts viens pašrisks, ja pašriski ir dažādi, tad lielākais no polisē norādītajiem pašriskiem.
1.6.5. Pretendents nedrīkst piemērot procentuālo pašrisku, izņemot pašrisku koka ēkām un saules paneļiem, kuru pretendents drīkst piedāvāt saskaņā ar 1.6.2. un 1.6.3. apakšpunktiem.
1.6.6. Pašrisks stiklojumam ir EUR 50,00 (piecdesmit euro) vai mazāks.
1.6.7. Ja saskaņā ar spēkā esošajiem tiesību aktiem Apdrošinātājam ir tiesības prasīt zaudējumu atlīdzību pilnā apmērā no Latvijas Transportlīdzekļu Apdrošināšanas biroja vai no Latvijas Republikā reģistrētas apdrošināšanas sabiedrības, kas apdrošinājusi ceļu satiksmes negadījumā zaudējumu nodarījušā transportlīdzekļa īpašnieka civiltiesisko atbildību, tad Apdrošinātājs, veicot apdrošināšanas atlīdzības izmaksu, neietur polisē norādīto pašrisku.

1.7. PRĒMIJAS SAMAKSAS KĀRTĪBA
Polises prēmija tiks apmaksāta vienā maksājumā 30 (trīsdesmit) dienu laikā no polises un rēķina saņemšanas dienas.

1.8. APAKŠLIMITI
Apdrošināšanas atlīdzība nedrīkst būt papildus ierobežota ar jebkādiem apakšlimitiem atsevišķiem riskiem un/vai objektiem, kas nav paredzēti šajā Tehniskajā specifikācijā. Izņēmums var būt sala iedarbības un sienu apzīmēšanas rezultātā radušies zaudējumi, par kuriem var tikt piemērota atruna, kas paredz, ka šādi zaudējumi katram apdrošināmajam objektam tiek kompensēti ierobežotu reižu skaitu.

1.9. APDROŠINĀŠANAS GADĪJUMA IZSKATĪŠANA
1.9.1. Pretendentam ir jānodrošina pasūtītājam iespēja attālināti pieteikt apdrošināšanas gadījumu,  informāciju sniedzot pa telefonu, aizpildot pieteikumu tiešsaistē internetā, nosūtot pieteikumu pa faksu vai e-pastu.  Pasūtītājam ir jāparedz tiesības par iestājušos apdrošināšanas gadījumu informēt pretendentu pēc iespējas ātrāk, bet vismaz 10 (desmit) darba dienu laikā no bojājuma atklāšanas.
1.9.2. Pretendentam ir jānodrošina apdrošināšanas gadījumā bojātā īpašuma apskati 3(trīs) darba dienu laikā pēc 1.9.1.punktā minētās informācijas saņemšanas, pretējā gadījumā pasūtītājam ir tiesības veikt bojātā īpašuma fotofiksāciju un uzsākt īpašuma atjaunošanu to nesaskaņojot ar Pretendentu.
1.9.3. Pretendentam jānodrošina mazo apdrošināšanas gadījumu līdz EUR 1000,00 (viens tūkstotis euro) regulēšana 3 darba dienu laikā no pieprasīto fotogrāfiju un nepieciešamo dokumentu saņemšanas, nebraucot apskatīt bojājumu notikuma vietā. Atsevišķos gadījumos, saskaņojot ar Pasūtītāju, ekspertīze var tikt veikta.
1.9.4. Pretendentam jānodrošina zaudējumu apmēru apliecinošo aprēķinu un tāmju izskatīšana un to apmēru apstiprināšana 10 (desmit) darba dienu laikā no visu nepieciešamo dokumentu saņemšanas dienas. Pretendentam ir jāapstiprina bez iebildumiem bojājumu novēršanas tāmes, kas iegūtas iepirkumu ceļā. Pasūtītājam ir tiesības izskatīt un sniegt savus iebildumus par apdrošināšanas atlīdzību pamatojošo tāmi. Ja rodas strīds par tāmi, Pretendentam jānorāda būvnieks, kas gatavs veikt remonta darbus par Pretendenta aprēķināto apdrošināšanas atlīdzību pamatojošo tāmi.
1.9.5. Maksimālais termiņš, kādā Pretendents apņemas izskatīt Pasūtītāja pieteikumus par apdrošināšanas gadījuma iestāšanos, veikt Pasūtītāja apdrošinātā objekta apskati (ja nepieciešams) un sagatavot rakstisku pieprasījumu Pasūtītājam ar precīzu visas dokumentācijas sarakstu, kas nepieciešama izmaksu lietas izskatīšanai un lēmuma pieņemšanai par tālākajām darbībām konkrētajā situācijā ir 5 (piecas) darba dienas.
1.9.6. Maksimālais termiņš, kurā Pretendents apņemas iepazīties ar Pasūtītāja iesniegtās dokumentācijas saturu un pieņemt lēmumu par atlīdzības izmaksu vai rakstiskā veidā sagatavot un iesniegt Pasūtītājam konkrētus iebildumus attiecībā uz sākotnēji iesniegtās dokumentācijas saturu vai tml., ir 10 (desmit) darba dienas.
1.9.7. Maksimālais termiņš, kurā Pretendents apņemas iepazīties ar Pasūtītāja iesniegtās papildu dokumentācijas saturu un veiktajiem labojumiem informācijā atbilstoši Pretendenta izvirzītajām prasībām un pieņemt lēmumu par atlīdzības izmaksu – 10 (desmit) darba dienas. Papildu dokumenti vai labojumi jau iepriekš iesniegtajos dokumentos var tikt pieprasīti tikai un vienīgi uz abpusējas vienošanās starp Pasūtītāju un Pretendentu pamata. Ja apdrošinātājs pieņēmis lēmumu par atteikumu izmaksāt apdrošināšanas atlīdzību, tas 10 dienu laikā nosūta Pasūtītājam motivētu paziņojumu par atteikumu izmaksāt apdrošināšanas atlīdzību.
1.9.8. Maksimālais termiņš, kurā Pretendents veic atlīdzību izmaksas pēc lēmuma pieņemšanas, ir 10 (desmit) darba dienas, ja izmaksājamās atlīdzības apmērs nepārsniedz EUR 150 000,00 (viens simts piecdesmit tūkstoši euro) un 15 (piecpadsmit) darba dienas, ja izmaksājamās atlīdzības apmērs pārsniedz EUR 150 000,00 (viens simts piecdesmit tūkstoši euro).
1.9.8.1. Zaudējumiem līdz EUR 1 500,00 (viens tūkstotis pieci simti euro) vai zaudējumiem stiklojumam (bez zaudējuma apmēra ierobežojuma) – saskaņojums par apdrošināšanas atlīdzības izmaksu tiek veikts 3 (trīs) darba dienu laikā no pieteikuma par apdrošināšanas gadījuma iestāšanos un apliecinošo dokumentu saņemšanas dienas.
1.9.8.2. Subrogācijas prasība par izmaksāto apdrošināšanas atlīdzību netiek vērsta pret Pasūtītāju un tā darbiniekiem, izņemot, ja darbinieki ir rīkojušies ļaunā nolūkā.

1.10. ZAUDĒJUMU STATISTIKA PAR RSU ĪPAŠUMIEM par pēdējiem gadiem (zaudējuma cēlonis, zaudējuma apmērs EUR un datums):
1.10.1. zādzība Rīgā, Baložu ielā 14, atlīdzība 546.75  EUR,  14.01.2020.;
1.10.2. stiklojums Rīgā, Dzirciema ielā 16, atlīdzība 1 240 EUR, 14.03.2020.;
1.10.3. stiklojums Rīgā, Dzirciema ielā 16, atlīdzība  1 358 EUR, 14.03.2020.;
1.10.4. appludinātas telpas Rīgā, Dzirciema ielā 16, atlīdzība 1 438,48 EUR, 11.06.2020.;
1.10.5. trešo personu prettiesiska rīcība Rīgā, Kapseļu ielā 8, atlīdzība  2 460,00 EUR, 26.04.2021.;
1.10.6. a/m sabojāja stāvvietas barjeru, izmaksa 228 EUR;
1.10.7. dabas stihija, vēja norauts jumts, izmaksa 75 EUR;
1.10.8. trešo personu prettiesiska rīcība, izmaksa 202,07 EUR, atgūts 202,07 EUR;
1.10.9. ūdens noplūde no boilera Kristapa ielā 30, Rīgā no 3. stāvā, kuras rezultātā tika bojātas telpas un mantas 2. un 1. stāvā un pagrabstāvā, izmaksa 15 286.06 EUR, 21.02.2022.;
1.10.10. a/m ietriecās ēkas sienā, izmaksa 325,94 EUR;
1.10.11. a/m iebrauca ēkā, plānotā izmaksa 1800,00 EUR;
1.10.12.  trešo personu prettiesiska rīcība, lieta izbeigta bez izmaksas, 10.11.2022.;
1.10.13.  trešo personu prettiesiska rīcība, lieta izbeigta bez izmaksas, 24.07.2023.;
1.10.14.  trešo personu prettiesiska rīcība, plānotā izmaksa 4700 EUR, 25.08.2023.;
1.10.15.  Aizdedzies nosūcējs virs plīts, izmaksa 4 877.46 EUR, 2024.g.; 
1.10.16. 3 lietas - Uz ēkas jumta ir uzgāzies koks, bojāts jumts; bojājumi nokrišņu dēļ, izskatīšanā – 8 740.00 EUR, 2024.g.;
1.10.17. 1 atteikums - bojātas iebūvētās ceļa apmales trešās personas apsaimniekošanas darbības dēļ, 2024.g;
1.10.18. Vētras radīti bojājumi ēkai Brīvības gatvē 333, Rīgā 02.11.2024. Plānotās izmaksas: 47 800 EUR;
1.10.19. Vētras ietekmē uzkritis koks uz teritorijas labiekārtojuma Dārza ielā 5, Rīgā, 04.01.2025. 609.39 EUR;
1.10.20. Automašīna, braucot atpakaļgaitā, aizķēra barjeru un salocīja to, izmaksa 377,04 EUR 02.06.2026., regress pilnā apmērā;
1.10.21. Automašīna braucot sabojāja paceļamo barjeru, izmaksa 377,04 EUR, 11.05.2026., regress pilnā apmērā;
1.10.22. Automašīna uzbrauca vertikālam stabiņam un sabojāja to, izmaksa 176,94 EUR, 11.05.2026., regress pilnā apmērā;
1.10.23. Auto iebrauca žogā, sameta virsū sniegu lai slēptu bojājumus, apstiprināta izmaksa 1300 EUR, 12.02.2026.;
1.10.24. Vētras laikā ārējās durvis tika atrautas vaļā un izsists stikls, apstiprināta izmaksa 5000 EUR, 29.12.2025.;
1.10.25. Pēc lielām lietavām applūdušas tehniskās telpas pagrabā, plānotā izmaksa 1300 EUR, 2026.


2. [bookmark: _Hlk176512553]RSU CIVILTIESISKĀS ATBILDĪBAS APDROŠINĀŠANA
2.1.	APDROŠINĀŠANAS PERIODS
12 mēneši
[bookmark: _Hlk176512723]2.2.	APDROŠINĀMAIS OBJEKTS
Rīgas Stradiņa universitātes civiltiesiskās atbildības apdrošināšana kā nekustamā īpašuma valdītājam, lietotājam, nomniekam, pārvaldniekam, apsaimniekotājam.

2.3. APDROŠINĀTĀS PERSONAS SAIMNIECISKĀ DARBĪBA
2.3.1. Rīgas Stradiņa universitātes valdījumā, lietojumā esošo un nomāto ēku un telpu saraksts norādīts Tehniskās specifikācijas 1.pielikums – īpašumu saraksts. 
2.3.2. Pasūtītājs pārvalda un apsaimnieko Tehniskās specifikācijas 1.pielikumā – īpašumu saraksts norādītās ēkas un telpas, un teritorijas ap tām.
Papildus tam Pasūtītājam:
ir nomā telpas, kuras lieto Liepājas Reģionālajā slimnīcā, 2774,5 m2, Liepājā Slimnīcas ielā 25;
pieder ēkas F.Brīvzemnieka ielā 26/26A, Rīgā, 5657,6 m2, kas pagaidām netiek lietotas;
pieder ēka Dārza ielā 1, Rīgā, 367,4 m2, kas netiek lietotas.

2.3.3. Apakšuzņēmēji tiek piesaistīti jumtu tīrīšanai no sniega, teritorijas attīrīšanai no sniega ar mehanizēto speciālo tehniku, zāles pļaušanai, remonta darbu veikšanai.

3. ZAUDĒJUMU STATISTIKA
2025.gadā celta pretenzija par radītajiem zaudējumiem RD SIA Rīgas satiksme vētras ietekmē uz tramvaja sliedēm uzkritušas jumta daļas rezultātā. Plānotā izmaksa 13 486,36 EUR.
Iepriekšējo 5 gadu laikā pret apdrošināto nav celta neviena cita prasība / pretenzija par zaudējumiem, kas saistīti ar vai izriet no trešo personu dzīvībai vai veselībai nodarītā kaitējuma, vai īpašuma bojājuma, bojāejas.

4. ATBILDĪBAS LIMITS
1 000 000,00 EUR par gadījumu un apdrošināšanas periodā kopā.

5. PAŠRISKS 
300,00 EUR par gadījumu.
Par vienu gadījumu uzskatāms arī gadījums, kad ar vienu darbību vai bezdarbību tiek nodarīts kaitējums vairākām personām.

6. MINIMĀLĀS PRASĪBAS CIVILTIESISKĀS ATBILDĪBAS POLISES SEGUMAM
	 1.
	Apdrošināšanas segumā jāiekļauj civiltiesiskā atbildība par trešo personu zaudējumiem un izdevumiem, 

	2.
	trešo personu veselībai nodarīta kaitējuma dēļ, t.sk.:

	3.
	ārstēšanās un rehabilitācijas izdevumiem;

	4.
	neiegūtiem ieņēmumiem darbnespējas dēļ;

	5.
	apbedīšanas izdevumiem;

	6.
	Zaudējumi apgādājamiem apgādnieka nāves gadījumā;

	7.
	trešo personu īpašuma bojājuma vai bojāejas dēļ, t.sk.:

	8.
	trešo personu bojātā vai bojāgājušā īpašuma atjaunošanas vai aizstāšanas izdevumiem;

	9.
	nomātā bojātā vai bojāgājušā nekustamā īpašuma atjaunošanas vai aizstāšanas izdevumiem;

	10.
	finansiāliem izdevumiem, kas izriet no trešo personu īpašuma bojājuma vai bojāejas, t.sk. atrauto peļņu un dīkstāves izmaksas vismaz 6 mēneši no kaitējuma nodarīšanas brīža;

	11.
	tiesāšanās izdevumiem cietušajai trešajai personai, ja apdrošinātais par to ir atbildīgs;

	12.
	tiesāšanās izdevumiem apdrošinātajai personai;

	13.
	juridiskajiem pakalpojumiem cietušajai trešajai personai, ja apdrošinātais par to ir atbildīgs;

	14.
	juridiskajiem pakalpojumiem apdrošinātajai personai;

	15.
	ekspertīzi;

	16.
	glābšanas darbiem, zaudējumu novēršanas darbiem,

	17.
	par nodarīto morālo kaitējumu ar apakšlimitu 30 000 EUR;

	18.
	par apakšuzņēmēju nodarīto kaitējumu trešajām personām ar regresa tiesībām no apdrošinātāja puses;

	19.
	pēc apsaimniekošanas darbu pabeigšanas radušies zaudējumi (piemēram, kaut kas nokrīt no jau notīrīta jumta vai kāds paslīd pēc ietves vai ceļa tīrīšanas pabeigšanas);

	20.
	kaitējumu būvdarbu rezultātā, kam nevajag būvatļauju;

	21.
	kaitējumu, veicot teritorijas uzkopšanu ar mehanizētajiem transportlīdzekļiem, kura īpašnieka civiltiesiskā atbildība nav obligāti apdrošināma saskaņā ar spēkā esošajiem tiesību aktiem, vai zaudējumus, kurus nav jāatlīdzina saskaņā ar transporta līdzekļa īpašnieka civiltiesiskā atbildības obligāto apdrošināšanu;

	22.
	pēkšņu un neparedzētu kaitējumu videi.

	23.
	pagarinātais paziņošanas periods – 36 mēneši pēc polises perioda beigām, kura laikā jāiesniedz apdrošināšanas atlīdzības pieteikums apdrošinātājam par zaudējumiem trešajai personai nodarītā kaitējuma dēļ laika periodā pēc retroaktīvā datuma līdz polises perioda beigām, neatkarīgi no tā vai trešā persona cēlusi prasību pret apdrošināto polises perioda laikā vai pagarinātā paziņošanas perioda laikā.

	24.
	prasības celšanas pamats ir apdrošinātā darbība vai bezdarbība pēc retroaktīvā datuma un polises perioda laikā, kuras dēļ trešajai personai radies kaitējums polises perioda laikā, kā rezultātā rodas zaudējumi (izdevumi) trešajai personai polises perioda laikā vai pagarinātā paziņošanas perioda laikā.

	25.
	darbība visā Latvijas teritorijā.

	26.
	pašrisks 300 EUR par katru apdrošināšanas gadījumu neatkarīgi no cietušo skaita.

	27.
	atbildības limiti norādīti finanšu piedāvājumā. Nedrīkst noteikt apakšlimitus par gadījumu vai konkrētam zaudējumu atlīdzības veidam trešajai personai.

	28.
	nedrīkst noteikt stingrākus ierobežojumus īpašuma apsaimniekošanai, pārvaldīšanai, lietošanai kā tas noteikts Latvijas Republikā spēkā esošajos normatīvajos aktos.



Tabulā lietoto terminu skaidrojums:
-trešā persona – jebkura persona, izņemot apdrošinājuma ņēmējs, apdrošinātais, apdrošinātā darbinieki, kā arī saistītās personas. Apdrošinātā darbinieki ir pielīdzināmi trešajai personai tikai gadījumos, kas nav saistīti ar darba tiesiskajām attiecībām un kad kaitējuma nodarīšana nav saistāma ar darba pienākumu veikšanu.
-kaitējums- miesas bojājumi, veselības satricinājums vai fiziskas ciešanas, ķermeniskas mantas bojājums vai zudums.
-zaudējums Civillikuma 1770. un 1772. panta izpratnē.
- retroaktīvais datums – apdrošināšanas polisē norādītais datums pirms apdrošināšanas perioda sākuma vai identisks ar apdrošināšanas perioda sākuma datumu, sākot no kura sākas retroaktīvais periods.
- retroaktīvais periods – laiks no retroaktīvā datuma līdz Apdrošināšanas perioda sākuma datumam

